
            Αθήνα 29 Μαρτίου 2010 

Προς


τους Ορκωτούς Ελεγκτές Λογιστές  



 Το Εποπτικό Συμβούλιο του Σώματος Ορκωτών Ελεγκτών Λογιστών  κατά την υπ΄αριθ.  ΣΤ΄25/8/25.3.2010 συνεδρίασή του, αφού έλαβε υπόψη του τις διατάξεις του άρθρου 7 του π.δ. 226/1992, αποφάσισε ομόφωνα να καλέσει όλους τους Ορκωτούς Ελεγκτές Λογιστές που είναι εγγεγραμμένοι στο κατά το άρθρο 13 του π.δ. 226/1992 Μητρώο και δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ., στην 16η Τακτική Γενική Συνέλευση του Σώματος Ορκωτών Ελεγκτών Λογιστών, που θα γίνει την Δευτέρα 26 Απριλίου 2010 και ώρα 09.30 στο ξενοδοχείο «ΜΕΓΑΛΗ ΒΡΕΤΑΝΝΙΑ» [πλατεία Συντάγματος] με θέματα : 
Ημερήσιας Διάταξης
1. Υποβολή οικονομικού απολογισμού του Σώματος Ορκωτών Ελεγκτών Λογιστών έτους 2009 και της έκθεσης ελέγχου των Ο.Ε.Λ. κ.κ. Λίτσας Μάρθας και ΄Αθου Στυλιανού και έγκριση αυτού. 

2. Υποβολή οικονομικών απολογισμών των "Λογαριασμών" Προνοίας, Υγείας και Επικουρικής Συνταξιοδότησης του Σ.Ο.Ε.Λ. για τη χρήση 2009 και των εκθέσεων ελέγχου των Ο.Ε.Λ. κ.κ Τριαντοπούλου-Αναστασοπούλου Βενετίας και Κερατσή Αναστασίου και έγκριση αυτών. 

3. Έγκριση προϋπολογισμού του Σώματος Ορκωτών Ελεγκτών Λογιστών και των «Λογαριασμών» Προνοίας, Υγείας και Επικουρικής Συνταξιοδότησης για το έτος 2010.

4. Ορισμός, βάσει των διατάξεων της παρ. 5 του άρθρου 7 του π.δ. 226/1992 των Ορκωτών Ελεγκτών Λογιστών για τον έλεγχο των οικονομικών καταστάσεων του Σώματος και των "Λογαριασμών" Υγείας, Πρόνοιας και Επικουρικής Συνταξιοδοτήσεως,  χρήσης 2010.

5. Διάφορα θέματα [ενημέρωση για θέματα που αφορούν στο ελεγκτικό επάγγελμα ].  


Εντός των προσεχών ημερών θα σας αποστείλουμε τις οικονομικές καταστάσεις του Σ.Ο.Ε.Λ. χρήσεως 2009, καθώς και τους αντίστοιχους προϋπολογισμούς για το έτος 2010, προκειμένου να ενημερωθείτε σχετικά. 

